Rõhutan veel kord, et Laidoneril ja Pätsil ei olnud mingit kavat­sustki Eestis  iildmobilisatsiooni läbi viia, ja seda eelkõige välis­poliitilistel põhjustel. N Liidule taheti märku anda koostöövalmidu­sest. Pätsi ja Laidoneri loodud diktatuurisüsteemi seisukohalt kät­kes mobilisatsioon endas teatud riski. Päts ei soovinud mobiliseeri­da ei sõdureid ega üldist arvamust. Tulevase arengu seisukohalt oli äärmiselt oluline, et rahvas saaks võimalikult vähe teada sellest, mis sünnib. Tervet rahvast, isegi rahvasaadikuid ja osasid ministreid hoiti lihtsalt teadmatuses.